|  |  |
| --- | --- |
| **Afdeling/ Følgegruppe:** |  |
| Journal nr.: |  |
| Udarbejdet af: | Anette Filtenborg og Magnus Falby |
| E-mail: | [aneki@vejen.dk](mailto:aneki@vejen.dk) og [Magnus.Falby@rsyd.dk](mailto:Magnus.Falby@rsyd.dk) |
|  |  |
| Dato: | 13. august 2025 |
|  | |

Referat

|  |  |
| --- | --- |
| **Møde:** | Den tværsektorielle rådgivende SAM:BO-arbejdsgruppe |
| **Tidspunkt:** | 3. september 2025 kl. 09.00 – 12.00 |
| **Sted:** | Virtuelt møde |

|  |  |
| --- | --- |
| **Deltagere:** | Anette Førgaard (kommunal formand)  Joan Granerud (regional formand) (mødeleder) Vakant (repræsentant fra Regional IT)  Susanne Magaard (repræsentant fra Psykiatrisygehuset)  Lotte Kvist Duve (repræsentant for Sygehus Lillebælt)  Tove Larsen (repræsentant fra Sygehus Sønderjylland)  Jette Wensien (repræsentant fra Odense Universitetshospital)  Birgitte Baun Leegaard Krogsøe, (repræsentant fra Sydvestjysk Sygehus) (afbud)  Lea Qvist Jensen (kommunal repræsentant fra Sundhedsklynge Vestjylland)  Helle Snitkjær Meinhardt (kommunal repræsentant fra Sundhedsklynge Sønderjylland)  Katja Hylleberg (kommunal repræsentant fra Sundhedsklynge Fyn) (afbud) Pia Nørup Hansen (kommunal repræsentant fra Sundhedsklynge Lillebælt) (afbud) Julie Engelbrecht (regional jurist)  Laura Nissen, (kommunal jurist) (afbud)  Anita Lerche (repræsentant fra Praksis)  Magnus Falby (regional sekretær)  Anette Filtenborg (kommunal sekretær) |
|  |  |

**Afbud:**

# Pkt. 1. Status på implementeringen af SAM:BO aftalen

Den reviderede version af SAM:BO-aftalen har været gældende siden d. 19. maj 2025.

På mødet d. 23. april 2025 blev det aftalt, at den rådgivende SAM:BO arbejdsgruppe på deres møder drøfter de henvendelser, som kommer omkring implementeringen af den reviderede SAM:BO aftale, det kan omhandle både positive og negative virkninger af de forandringer, som er beskrevet i den reviderede SAM:BO aftale, samt spørgsmål til forståelsen af aftalen.

Opfølgning på drøftelse fra mødet i den Rådgivende SAM:BO arbejdsgruppe d. 10. juni.

* Korrespondance ved telefonisk aftale:

Når der er lavet telefoniske aftaler, bliver der ikke altid sendt en korrespondance. Udfordringen er også kendt også fra tidligere. Med den nye SAM:BO aftale er der en god anledning til at få arbejdet med aftalen om, at der skal sendes en korrespondance som opfølgning på en telefonisk aftale.

Den Rådgivende SAM:BO arbejdsgruppe er enige om at have en opmærksomhed på, om der er brug for at få lavet en præcisering i SAM:BO aftalen om, at det er sygehuset, der skal sende korrespondancen, hvis aftalen omhandler udskrivningsforløbet.

Indstilling:

Den rådgivende SAM:BO arbejdsgruppe drøfter:

* hvordan overgangen til den nye SAM:BO aftale er gået. Herunder om der er opstået spørgsmål eller om der er oplevet udfordringer, som skal løftes op til drøftelse i den rådgivende SAM:BO-arbejdsgruppe.
* Opfølgning på drøftelsen fra mødet d. 10. juni vedr. korrespondance ved telefonisk aftale.

**Referat:**

* Sundhedsklynge Lillebælt
  + Implementeringen er gået godt.
* Sundhedsklynge Sydvest:
  + Har opstartet det samme dialogforum, som man har gode erfaringer med fra Sundhedsklynge Sønderjylland.
  + Implementeringen forløber godt, men der er stadig brug for at holde tæt kontakt omkring samarbejdet.
* Sundhedsklynge Fyn
  + Også kommet godt i gang med implementeringen
  + It tekniske udfordringer på tværs, riskmanager på både sygehus og kommune har været involveret. Kommunen fik ikke besked om hvor borgeren opholdt sig. Der er fundet en løsning på det nu, og der er udarbejdet en vejledning.
    - Opmærksomhed på at de vejledninger, der udarbejdes lokalt stemmer overens med de regionale vejledninger.
    - Er det en problematik, som gælder for alle sygehuse, så er det vigtigt at det bredes ud i hele regionen.
* Sundhedsklynge Sønderjylland
  + Implementeringen er gået godt.
  + Kommunerne oplever ikke en ekstra belastning i weekenden.
  + De udfordringer, som opleves, var også eksisterende før den reviderede SAM:BO aftale.
  + Faste ugentlige møder, hvor man snakker om de ting, som løbende opstår.
  + Planlagt to tværsektorielle undervisningsgange i efteråret.
* Psykiatrien
  + Implementeringsprocessen har været med til at rette en opmærksomhed på SAM:BO aftalen.
  + Usikkerheden i fht, hvornår man kan ”nøjes” med at sende en korrespondance.
  + Der er ind imellem tvivl om, om PFP når helt ud hvor de skal til socialpsykiatrien.
  + Undervisning i november
* Generel drøftelse
  + Formidling til lægerne på sygehusene, hvordan får vi udbredt kendskabet til SAM:BO også hos dem.
  + Lægerne tager beslutning om den medicinske færdigbehandling, men de andre faggrupper på sygehuset også inde over, når beslutningen om udskrivelse tages.
  + Det vigtigste er, at sygeplejerskerne, SSA, terapeuterne og øvrigt plejepersonale er godt undervist.
  + Borgernes forløb på sygehusene er hurtige og deres funktionsniveau kan hurtigt ændre sig – både til det bedre og værre, hvilket har betydning for behovet for hjælpemidler i kommunen.
  + OUH – lægerne har også modtaget undervisning om SAM:BO aftalen og det er drøftet på forskellige møder også med lægerne.
* Opfølgning på drøftelsen fra mødet d. 10. juni vedr. korrespondance ved telefonisk aftale.
  + Det opleves fortsat ikke, at der sendes en korrespondance ved telefonisk aftale.
  + Opmærksomhed på at det i SAM:BO aftalen står, at det skal dokumenteres i den rettet MedCom meddelelse, som også kan være PFP eller udskrivningsrapporten.
  + Princippet er dog fortsat, at telefonisk aftale vedr. udskrivelse skal følges op med skriftlig dokumentation.
  + I de situationer hvor det ikke sker, opfordres kommunerne til at tage direkte kontakt til sygehusafdelingen.

**Pkt. 2. Opfølgning på spørgsmål i fht. medicin**

I SAM:BO aftalen afsnit 4.4 står der:

* *Borgeren skal så vidt muligt medbringe sin medicin i den form den har f.eks. dosispakket eller original emballage, når borgeren har ophold på sygehuset.*
* *Sygehuset og almen praksis (lægevagten) giver ved behov borgeren medicin med hjem, indtil anskaffelse fra apoteket er muligt.*

På flere af undervisningsdagene blev der stillet spørgsmål til medicin.

På mødet i den Rådgivende SAM:BO arbejdsgruppe d. 10. juni blev emnet drøftet. Her var der enighed om, at der særligt er brug for at drøfte, om borgeren som udgangspunkt skal medbringe alt sin medicin ved indlæggelse.

I referatet fra mødet d. 10. juni står der:

* Sygehusene ønsker som udgangspunkt, at borgeren kun medbringer speciel medicin, som sygehusene ikke altid har til rådighed.
* Når borgeren medbringer sin medicin ved indlæggelse, kan det være en hjælp til at få et overblik over, hvilken medicin borgeren får. FMK er ikke altid opdateret. Det er vigtigt, at FMK er opdateret, så der er et helt klar billede af, hvilken medicin borgeren får.
* Nogle borgere administrerer selv sin medicin, denne mulighed fratages borgeren, hvis borgeren ikke selv medbringer sin medicin. Dette er særligt gældende ved de planlagte indlæggelser. Her er det vigtigt at være opmærksom på, at SAM:BO aftalen alene handler om de borgere, som vi er fælles om – borgere med kontakt til både kommune og sygehus.

På mødet d. 10. juni blev det besluttet, at spørgsmålet omkring medicin drøftes lokalt i sundhedsklyngerne. Emnet dagsordenssættes derefter igen på det næste møde i den rådgivende SAM:BO arbejdsgruppe.

Indstilling:

Den rådgivende SAM:BO arbejdsgruppe drøfter spørgsmålet vedr. om borgeren som udgangspunkt skal medbringe alt sin medicin ved indlæggelse. Spørgsmålet drøftes bla. på baggrund af de tilbagemeldinger, som deltagerne i den Rådgivende SAM:BO arbejdsgruppe har fået lokalt fra de fire sundhedsklynger.

Det besluttes, om der er behov for at ændre formuleringen i SAM:BO aftalens afsnit 4.4.

**Referat:**

* Sundhedsklynge Fyn
  + Besøg på Gødstrup, hvor man har arbejdet en del med det. På den baggrund anmodes borgerne ikke om at medbringe egen medicin, medmindre det er special medicin eller særlig dyr medicin. Det står ikke i indkaldelsesbrevene.
  + Det er også et spørgsmål om hygiejne i fht. den medicin der medbringes.
  + Det er i sjældne tilfælde at der er brug for borgerens egen medicin på sygehuset.
  + Ved udskrivelse laves aftaler med pårørende om, hvornår det er muligt at hente ny medicin på Apoteket.
* Sundhedsklynge Lillebælt
  + Ønsker heller ikke at borgerne har en masse medicin med ind ved indlæggelse.
  + Ønsker dog også at særlig medicin medbringes, ofte vil pårørende kunne hente det i hjemmet.
  + Medicin ved udskrivelse medgives til første hverdag.
* Sundhedsklynge Sydvest
  + Der findes rigtigt meget special medicin, som sygehuset ikke ligger inde med, så her er der brug for, at borgeren selv medbringer medicinen. Opmærksomhed på om medarbejderne i kommunen ved, hvad der er specialmedicin.
  + Får borgeren dosismedicin kan der sendes med til et par dages indlæggelse. Ofte ændres i borgerens dosis i løbet af en indlæggelse.
  + Også drøftelse af, hvor længe man gerne vil have medicin med hjem til, særligt hvis medicinen skal hentes på et vagtapotek, hvor afstanden nogle steder kan være meget stor. Der kan være meget praksis i anskaffelsen af medicinen, eks. hvis borgeren ikke har pårørende eller bor langt fra et vagtapotek.
* Sundhedsklynge Sønderjylland
  + Det samme som de øvrige klynger nævner, dog en opmærksomhed i forhold til akutområdet, hvor der kan være brug for borgerens eget medicin.

Drøftelser generelt

* Drøftelse af om det giver anledning til en tilretning i SAM:BO aftalen. Så det bliver en mere blød formulering, hvor det handler om, hvad der giver mening i fht den enkelte borger. Gerne med eksempler på hvilken medicin, man ønsker medbragt, eks. inhalation, insulin, parkinsonmedicin.
* Kan man i indlæggelsesbrevet skrive hvilken medicin, der skal sendes med ved indlæggelse. Det kan være svært at få tilpasset indkaldelsesbrevene.
* Praksisafdelingen kan hjælpe med at sende ud til almen praksis, når formuleringen er blevet tilpasset.
* Ved udskrivelse kan sygehuset forholde sig til den nye medicin, som borgeren udskrives med. Kommunerne ønsker, at der ved udskrivelse også er en opmærksomhed på, at hvis der er ændret meget i borgerens medicin, så det kan være et stort arbejde for sygeplejen, hvis medicinen skal doseres lige når borgeren kommer hjem.
* Til næste møde præsenteres en konkret omformulering til afsnit 4.4. i aftalen.

**Pkt. 3. Opfølgning på punkt om kommunikation mellem almen praksis og kommunerne**

Både på mødet d. 23. april og på mødet d. 10. juni i den Rådgivende SAM:BO arbejdsgruppe blev spørgsmålet vedr. kommunikationen mellem almen praksis og kommunerne drøftet. Drøftelserne handlede om de forløb som ikke er akut/planlagt indlæggelse eller udskrivelse, et skadestueforløb eller en indsats før og efter en eventuel indlæggelse eller et ambulant forløb.

Det formelle krav jf. de praktiserende lægers overenskomsten er en svartid på tre dage. Langt de fleste praktiserende læger svarer, inde de tre dage er gået. Ligeledes forpligter overenskomsten heller ikke kommunerne til at svare almen praksis hurtigere end 3 dage, men det vil nok i de fleste tilfælde være den mest hensigtsmæssige arbejdsgang i kommunen, at der ikke sondres mellem korrespondancer fra almen praksis og sygehuse.

Et billede, der indeholder tekst, skærmbillede, Font/skrifttype, dokument

Indhold genereret af kunstig intelligens kan være forkert.

SAM:BO aftalen går ikke i detaljer med den kommunikation, som foregår mellem kommunerne og almen praksis, hvor sygehuset ikke er involveret. SAM:BO aftalen har ikke ændret på den kommunikation, som er beskrevet omkring almen praksis.

På mødet i den Rådgivende SAM:BO arbejdsgruppe d. 10. juni blev det aftalt, at det kan være hensigtsmæssigt at se på problematikken på et mere overordnet niveau. Hvilke kommunikationsveje ligger der mellem kommunerne og almen praksis. De kommunale repræsentanter undersøger i deres bagland, om det er en problemstilling, som er kendt. Dagsordensættes til næste møde, hvor der samles op.

Indstilling:

* Den rådgivende SAM:BO arbejdsgruppe følger op på drøftelsen fra sidste møde, herunder på tilbagemeldingerne fra de kommunale repræsentanter.
* Drøfter om kommunikationen mellem kommunerne og almen praksis er korrekt beskrevet i SAM:BO aftalen?

**Referat:**

* Jf. overenskomsten er almen praksis forpligtiget til både at læse og svare på korrespondancerne inden for tre dage. Dette ønskes tilrettes i SAM:BO aftalen, under afsnittet 5.3.1. ordlyden skal være den samme som i overenskomsten. Formulering godkendes på næste møde.
* Der er i Sønderborg lavet en samarbejdsaftale vedr. emnet - [Samarbejdsaftaler og vejledninger mellem de praktiserende læger og Sønderborg Kommune](https://www.sundhed.dk/sundhedsfaglig/opslag-og-vaerktoejer/sundhedstilbud/soenderborg/vejledninger-og-samarbejdsaftaler/samarbejdsaftaler-og-vejledninger-mellem-de-praktiserende-laeger-og-soenderborg-kommune/)
* Drøftelse i fht. ønsket om at forpligte almen praksis på en hurtigere svartid. Det forventes ikke, at der ændres i overenskomsten før 1. januar 2027. Herefter ændres i overenskomsten jf. sundhedsreformen. Det vides ikke endnu, hvordan overenskomsten kommer til at se ud derefter.
* Tilbagemeldingerne fra kommunerne var, at der ikke var nogen, der oplevede udfordringer med at få svar i rette tid.

**Pkt. 4. Fremsendelse af vurderinger fra terapiafdelingerne på sygehusene**

På undervisningsdagen i Vejle blev det nævnt, at ergoterapeuter/fysioterapeuter fra sygehuset ikke længere må skrive en korrespondance til kommunen f.eks. med en ADL vurdering, sygeplejersken fra sygehuset skal i stedet sætte vurderingen fra ergo/fys ind i plejeforløbsplanen.

I praksis fungerer det sådan, at dokumentationen af ADL vurdering oftest udarbejdes efter, at plejeforløbsplanen er afsendt af sygeplejen, hermed skal sygeplejersken forstyrres for at gensende en ny plejeforløbsplan med tydelig angivelse af ændrede oplysninger med dato og NYT.

Fra Vejle Sygehus er der et ønske om, at terapiafdelingen må sende korrespondancer til kommunen som tidligere f.eks. med ADL vurdering.

Indstilling:

Den Rådgivende SAM:BO arbejdsgruppe drøfter

* Er det en problemstilling, som terapiafdelingerne på de andre sygehuse også oplever.
* Er der behov for at ændre på arbejdsgangen omkring det, der sendes fra terapiafdelingerne, så terapeuterne på sygehuset enten må sende en korrespondance til kommunen eller at terapeuterne selv kan fremsende plejeforløbsplanen med markering af ændringer.

**Referat:**

* I Sundhedsklynge Sydvest opleves det, at terapeuterne er meget med inde omkring PFP og skriver direkte ind i PFP, det giver en god kvalitet i udskrivelsen. Derfor er det mest optimalt, at den terapeutfaglige vurdering er en del af PFP.
* OUH, her er terapeuterne ude på afdelingerne, terapeuterne skriver også selv ind i PFP, det er aftalt, hvilke rubrikker terapeuterne skal skrive ind i.
* Fra kommunal side er der ikke ønske om, at terapeuterne alene kan sende ADL vurderingen, der giver mere værdi, at det er skrevet ind som en del af PFP.

**Pkt. 5. Vurdering af samarbejdsaftaler og forløbsprogrammer under Sundhedsaftalen 2024-2027**

Strategisk Sundhedsstyregruppe besluttede den 4. juni 2025 at anmode de fire tovholderfunktioner og centrale arbejdsgrupper under Sundhedsaftalen 2024-2027 om at vurdere alle de regionalt dækkende samarbejdsaftaler og forløbsprogrammer.

Vurderingen skal tage udgangspunkt i følgende fire kriterier, fastlagt af Strategisk Sundhedsstyregruppe:

* Økonomi
* Forløb på tværs af akutsygehuse
* Opgaveflyt (monosektoriel karakter)
* Grad af modenhed i samarbejdet

Vurderingen danner grundlag for en kvalificeret drøftelse i Strategisk Sundhedsstyregruppe den 22. oktober 2025.

Sekretariatet for den Rådgivende SAM:BO arbejdsgruppe har udfyldt skemaet for SAM:BO aftalen, se bilag.

Indstilling:

Den rådgivende SAM:BO arbejdsgruppe hjælper med at kvalificere vurderingen af SAM:BO aftalen.

**Referat:**

* Enkelte kommentar til indholdet som tilrettes, herefter godkendt.

**Pkt. 6. Midtvejsstatus for SAM:BO aftalen**

Sekretariatet i den rådgivende SAM:BO arbejdsgruppe er blevet bedt om at give en status på implementeringen af SAM:BO.

I henhold til [Bekendtgørelse om sundhedsklynger, sundhedssamarbejdsudvalg, sundhedsaftaler og patientinddragelsesudvalg](https://www.retsinformation.dk/eli/lta/2022/1248), skal Sundhedssamarbejdsudvalget midtvejs i aftaleperioden udarbejde en status for at understøtte videndeling på tværs af regioner og kommuner. Midtvejsstatus skal indsendes til Sundhedsstyrelsen senest to år inde i aftaleperioden - i Region Syddanmark betyder det, at vi senest i december 2025 skal indsende status til Sundhedsstyrelsen.

Tidsplan:

* Midtvejsstatus behandles i Strategisk Sundhedsstyregruppe 22. oktober 2025.
* Godkendelse i Sundhedssamarbejdsudvalget 27. november 2025.
* Indsendelse til Sundhedsstyrelsen december 2025.

Sekretariatet for den Rådgivende SAM:BO arbejdsgruppe har udfyldt skemaet for midtvejsstatus for SAM:BO aftalen, se bilag.

Indstilling:

Den rådgivende SAM:BO arbejdsgruppe hjælper med at kvalificere midtvejsstatus for SAM:BO aftalen.

**Referat:**

* Indhold i skemaet godkendes.

**Pkt. 7. Evt.**

**Referat:**

Ingen punkter til eventuelt.